Rikors Maħluf Nru 607/2018 LM MALTA QORTI ĊIVILI PRIM'AWLA Seduta tas-17 ta' Diċembru, 2018 Rikors Maħluf Numru 607/2018 LM In-Nutar Dottor Robert John Rubei bħala mandatarju tal-assenti Joseph Zammit Field (detentur tal-passaport Żvizzeru numru X7265304) vs. L-Avukat Dottor Ishmael Rodgers u l-Prokuratur Legali Nadine \Vasuani maħtura b'digriet datat 5 ta' Lulju, 2018 bħala kuraturi deputati sabiex jirrappreżentaw lill-assenti Gabriel Martin Zammit Field Rat ir-Rikors ippreżentat fit-12 ta' Ġunju 2018 mir-rikorrent Dr Robert John Rubei (ID numru 233470M) bħala mandatarju tal-assenti Joseph Zammit Field (detentur tal-Passaport Żvizzeru numru \VASUANI) (minn issa 'l quddiem "ir- rikorrent"), u maħluf minn Dr Robert John Rubei stess li jgħid kif ġej: Qrati tal-Ġustizzja Paġna 1 minn 11 Rikors Maħluf Nru 607/2018 LM Illi l-kontendenti huma komproprjetarji tad-dar bin-numru uffiċjali wieħed u tletin (31), fi Triq il-Parroċċa, In-Naxxar, Malta, libera u franka, bl-arja sovrastanti tagħha; Illi dan il-fond kien ġie akkwistat mill-attur nomine Joseph Zammit Field u minn martu Virina Zammit Field permezz ta' kuntratt fl-atti tan-Nutar Dottor Peter Vella Jones tat- tnejn (2) ta' Settembru tas-sena elf disa' mija erbgħa u disgħin (1994) (ara Dok. Illi Virina Zammit Field mietet nhar l-erbgħa (4) ta' Diċembru, tas-sena elfejn u tnax (2012) (ara ċertifikat tal-mewt Dok. Illi minn ċertifikat maħruġ mir-Reġistru Pubbliku ta' Malta (ara Dok. RM3) u ċertifikat maħruġ mill-Qorti Ċivili (Sezzjoni Ġurisdizzjoni Volontarja) (ara Dok. RM4), jirriżulta li Virina Zammit Field mietet intestata u konsegwentement, japplika l- artikolu 808 tal-Kodiċi Ċivili, b'dana illi l-wirt tagħha jgħaddi nofs għand żewġha l-attur nomine u n-nofs l-ieħor għand il-konvenut bħala l-uniku dixxendenti tagħha; Illi għalhekk sehem Virina Zammit Field mill-proprjetà msemmija għadda favur il- kontendenti odjerni, fi kwoti ndaqs bejniethom, b'dana li llum sehem l-attur nomine Joseph Zammit Field tal-immobbli hawn fuq deskritt huwa ta' tliet partijiet minn erbgħa indiviżi (3/4) mentri l-konvenut għandu sehem ta' parti indiviża minn erbgħa (1/4); Illi għalhekk il-kontendenti ilhom fi stat ta' komunjoni għal aktar minn tliet (3) snin; Illi ħadd mill-kontendenti ma beda azzjoni quddiem xi qorti jew tribunal ieħor għall-qsim tal-proprjetà miżmuma minnhom in komun; Illi l-attur nomine sab il-bejgħ tal-immobli hawn fuq imsemmi versu l-prezz ta' mitejn u ħamsin elf Euro (€250,000) u għal dan l-iskop iffirma konvenju quddiem in-Nutar Dottor Robert John Rubei nhar l-ewwel (1) ta' Awwissu elfejn u sbatax (2017) li permezz tiegħu ntrabat li jbiegħ, jassenja u jittrasferixxi l-imsemmija proprjetà lil Joseph Bugeja Blanshard detentur tal-karta tal-identità numru 972849M u Sandra Pace Balzan detentriċi tal-karta tal-identità numru 089363M li da parti tagħhom obbligaw ruħhom li jixtru u jakkwistaw il-proprjetà msemmija versu l- prezz imsemmi, u dana soġġett għal dawk il-pattijiet u kundizzjonijiet imsemmija fl-istess konvenju (ara Dok. RM5), liema konvenju ġie kkonfermat, ratifikat u estiż skont il-ftehim datat l-ewwel (1) ta' Marzu, elfejn u tmintax (2018) (ara Dok. Qrati tal-Ġustizzja Paġna 2 minn 11 Rikors Maħluf Nru 607/2018 LM Illi kontestwalment mal-preżenti rikors ġuramentat, l-attur nomine qiegħed iressaq id-dikjarazzjoni tiegħu skont il-Liġi fis-sens li huwa jaqbel mal-bejgħ kif miftiehem fl-imsemmi konvenju u dana kif jirriżulta mid-dikjarazzjoni annessa bħala Dok RM7, kif ukoll qed jiġi anness bħala Dok. RM8 prospett tal-ishma fil- proprjetà li għandhom il-kontendenti fil-proprjetà mertu ta' din il-kawża; Illi l-prezz stipulat għall-bejgħ ta' dan l-immobbli huwa wieħed ġust u jirrifletti l- valur tas-suq u dan kif jirriżulta mir-rapport tal-Perit Robert J Bouhlel Muscat Spiteri datat tlieta u għoxrin (23) ta' Novembru elfejn u sbatax (2017) (ara Dok. Illi l-konvenut mhux ser ikun gravament preġudikat b'dan il-bejgħ; Illi għalhekk kellha ssir din il-kawża. Għaldaqstant, in vista tal-premess, l-attur nomine jitlob bir-rispett illi din l-Onorabbli Qorti jogħġobha, prevja kwalsiasi dikjarazzjoni, provvediment u ordni opportuna: Tapprova, tawtorizza u tordna l-bejgħ tal-intier tad-dar bin-numru uffiċjali wieħed u tletin (31), fi Triq il-Parroċċa, In-Naxxar, Malta, libera u franka, bl-arja sovrastanti tagħha lill-imsemmija Joseph Bugeja Blanshard u Sandra Pace Balzan, u dan versu l-prezz, il-pattijiet u l-kondizzjonijiet imsemmija fil-konvenju ffirmat quddiem in-Nutar Dottor Robert John Rubei nhar l-ewwel (1) ta' Awwissu elfejn u sbatax (2017), u dan ai termini tal-Artikolu 495A tal-Kapitolu 16 tal- Liġijiet ta' Malta; Tistabbilixxi l-ħin, il-jum u l-post, meta u fejn għandu jsir dan it-trasferiment; Taħtar lin-Nutar Dottor Malcolm Debarro sabiex jippubblika l-att finali tal-bejgħ; Taħtar kuraturi deputati sabiex jirrappreżentaw lil min mill-komproprjetarji jonqos milli jidher għall-pubblikazzjoni tal-att finali ta' bejgħ; Bl-ispejjeż kollha kontra l-konvenut, li huwa minn issa inġunt in subizzjoni. Rat ir-Risposta tal-Avukat Dr Ishmael Rodgers u l-Prokuratur Legali Nadine \Vasuani maħtura b'digriet datat il-5 ta' Lulju, 2018 bħala kuraturi deputati sabiex jirrappreżentaw lill-intimat assenti Gabriel Martin Zammit Field, (minn issa 'l quddiem "l-intimat"), li ġiet ippreżentata fis-16 ta' Awwissu, 2018, li biha Qrati tal-Ġustizzja Paġna 3 minn 11 eċċepew: Rikors Maħluf Nru 607/2018 LM Illi f'dan l-istadju l-esponenti mhumiex edotti mill-fatti li taw lok għal din il-kawża u għaldaqstant qegħdin jirriservaw illi jippreżentaw eċċezzjonijiet ulterjuri f'każ u jekk jiġu edotti mill-fatti. Rat l-atti kollha tal-kawża. Rat id-dokumenti li ġew esebiti in atti. Semgħet ix-xhieda prodotti mir-rikorrent. Rat il-verbal tal-udjenza tat-22 ta' Novembru, 2018, fejn il-Qorti qieset illi l- intimat kif rappreżentat f'dawn il-proċeduri m'għandux provi x'iressaq, u fejn il-kawża tħalliet għal-lum għas-sentenza. Il-kwistjoni bejn il-partijiet L-azzjoni attriċi tressqet ai termini tal-artikolu 495A tal-Kodiċi Ċivili, fejn ġie premess li l-partijiet, koproprjetarji tal-fond bin-numru 31, Triq il-Parroċċa, Ta' Xbiex, in segwitu għall-mewt ta' Virina Zammit Field, li mietet intestata fl-4 ta' Diċembru, 2012, ilhom fi stat ta' koproprjetà għal aktar minn tliet snin. L-attur, li għandu sehem ta' tliet kwarti (3/4) indiviżi minn din il-proprjetà, stante li indiviż tal-istess proprjetà flimkien mad-defunta, permezz ta' kuntratt fl-atti tan-nutar Peter Vella Jones tat-2 ta' Settembru, 1994, daħal f'konvenju ma' terzi għall-bejgħ tal-istess, bi prezz li ġie stabbilit skont il-valur fis-suq tal-proprjetà. Ir-rikorrent isostni li l-bejgħ ta' din il- proprjetà favur terzi li ġie ffirmat il-konvenju magħhom bl-ebda mod mhu ser Qrati tal-Ġustizzja Paġna 4 minn 11 Rikors Maħluf Nru 607/2018 LM jippreġudika l-jeddijiet tal-intimat, u għalhekk qiegħed jitlob lil din il-Qorti tawtorizza dan il-bejgħ, u tistabbilixxi ħin, jum u post meta u fejn għandu jsir l- L-intimat kif rappreżentat, min-naħa tiegħu ma ressaq l-ebda risposta għat- istess bejgħ. talbiet rikorrenti. Provi u riżultanzi Kontestwalment mar-rikors promutur l-attur esebixxa kopja tal-kuntratt fl-atti tan-nutar Peter Vella Jones tat-2 ta' Settembru, 19941, li permezz tiegħu Joseph Zammit Field u Virina Zammit Field akkwistaw il-fond numru wieħed u tletin (31), Triq il-Parroċċa, Ta' Xbiex, liberu u frank, u bl-arja kollha tiegħu, mingħand is-soċjetà Heritage Homes Limited. Ġiet esebita wkoll kopja taċ-ċertifikat tal- mewt ta' Virina Zammit Field, li mietet ġewwa Ħal Lija fl-4 ta' Diċembru, 2012.2 Ġew esebiti wkoll kopji tar-riċerki testamentarji li saru fir-Reġistru Pubbliku3 u fis- Sezzjoni ta' Ġurisdizzjoni Volontarja tal-Qorti Ċivili4, fejn ġie stabbilit li Virina L-attur esebixxa kopja tal-ftehim ta' konvenju datat l- 1 ta' Awwissu, 2017, li permezz tiegħu Joseph Zammit Field ipprometta li jbiegħ, jassenja u jittrasferixxi d-dar bin-numru wieħed u tletin (31), Triq il-Parroċċa, Ta' Xbiex a favur Joseph Bugeja Blanshard u Sandra Pace Balzan, bil-prezz ta' mitejn u ħamsin elf Euro (€250,000)5, kif ukoll kopja ta' skrittura privata bid-data tal-1 ta' Marzu, 2018 iffirmata bejn l-istess partijiet quddiem in-nutar Robert John Rubei, li permezz tagħha l-partijiet ikkonfermaw u rratifikaw il-ftehim milħuq 5 tal-proċess. 9 tal-proċess. 11 tal-proċess. 12 tal-proċess. 13 tal-proċess. Qrati tal-Ġustizzja Paġna 5 minn 11 Rikors Maħluf Nru 607/2018 LM bejniethom fuq il-konvenju tal-1 ta' Awwissu, 2017, u estendew il-validità tal- istess ftehim sat-30 ta' Lulju, 2018, bl-istess pattijiet u kondizzjonijiet tal- ftehim oriġinali.6 L-atturi esebew ukoll prospett7 li permezz tiegħu elenkaw l-ishma rispettivi li għandhom kull wieħed mill-partijiet, b'deskrizzjoni taċ-ċirkostanzi li wasslu għas-sehem rispettiv ta' kull wieħed minnhom. Ġiet esebita wkoll kopja tar-rapport imħejji mill-arkitett il-perit Robert Ellul Muscat Spiteri mibgħut minn HSBC Bank Malta plc, bid-dettalji dwar il-proprjetà mertu ta' din il-kawża, u b'valutazzjoni tagħha li saret fit-23 ta' Novembru, Ġiet esebita wkoll kopja tad-dokumentazzjoni kollha marbuta mal-ħatra tal- kuraturi deputati sabiex jirrappreżentaw l-interessi tal-intimat assenti Gabriel Mintoff esebit ukoll l-affidavit tan-nutar Robert John kelly, li kkonferma li fl-1 ta' Awwissu, 2017 kien sar konvenju bejn Joseph Zammit Field u Joseph Bugeja Blanshard u Sandra Pace Balzan għall-bejgħ u xiri tal-fond bin-numru wieħed u tletin (31), Triq il-Parroċċa, Ta' Xbiex. Ix-xhud qal li minkejja li waqt il-konvenju Joseph Zammit Field kien infurmah li hu kien l-uniku sid tal-fond in vendita, mir-riċerki kien irriżultalu li dak il-fond kien ġie akkwistat minn Joseph u martu Virina Zammit Field waqt iż-żwieġ tagħhom. Ix-xhud kompla jgħid li hekk kif hu sar jaf li Virina 17 tal-proċess. 19 tal-proċess. 20 tal-proċess. 26 et seq. tal-proċess. 62 tal-proċess. Qrati tal-Ġustizzja Paġna 6 minn 11 Rikors Maħluf Nru 607/2018 LM Zammit Field kienet ġiet nieqsa fl-4 ta' Diċembru, 2012, hu kien ordna r-riċerki tagħha, irriżulta li din kienet mietet Sussegwentement huwa kien informa lil Joseph Zammit Field li ladarba martu mietet mingħajr testment, jidħlu fis-seħħ id-dispożizzjonijiet tal-artikolu 808 tal- Kodiċi Ċivili li jistabbilixxu li l-wirt ta' konjugi li jmut intestat jgħaddi nofsu għand id-dixxendenti tiegħu, u n-nofs l-ieħor għand il-konjugi sopravissut. xhud qal li hawnhekk Joseph Zammit Field kien infurmah li hu u martu kellhom wild wieħed biss, u li r-relazzjoni ma' ibnu ma kinitx waħda tajba, tant li kienu ilhom s-snin ma jitkellmu. Ix-xhud kompla jgħid li bejn Joseph Zammit Field u martu Virina kien hemm kitba taż-żwieġ li tispeċifika li l-fond mertu ta' din il-kawża hu tiegħu waħdu, liema skrittura saret taħt il-liġi Żvizzera. Ix-xhud qal li hu kien informa lir-rikorrent li taħt il-liġi Maltija, ibnu kellu kwart indiviż minn din il-proprjetà. Ir-rikorrent min-naħa tiegħu kien informa lix-xhud li ibnu ma riedx jikkoopera sabiex din il-proprjetà tkun tista' tinbiegħ, u kien għalhekk li kellhom jinbdew dawn il-proċeduri. Fl-udjenza tal-24 ta' Ottubru, 2018 xehed il-perit Robert Bouhlel Xuereb Bianco, li kkonferma li hu kien għamel spezzjoni u valutazzjoni tal-proprjetà bin-numru wieħed u tletin (31), Triq il-Knisja, Ta' Xbiex, u li kien hu li rrediġa r-rapport 49 ta' dawn l-atti. Konsiderazzjonijiet legali Il-Qorti kkonsidrat il-provi miġjuba quddiemha, u jirriżulta illi l-fond inkwistjoni kien inxtara minn Joseph u Virina Zammit Field matul iż-żwieġ tagħhom. Jirriżulta li 67 tal-proċess. Qrati tal-Ġustizzja Paġna 7 minn 11 Rikors Maħluf Nru 607/2018 LM Virina Zammit Field mietet intestata fl-4 ta' Diċembru, 2012, u li għalhekk is- suċċessjoni tagħha hi regolata minn dak li jiddisponi l-artikolu 808 tal-Kodiċi Ċivili, li jipprovdi li f'każ li d-defunt iħalli warajh tfal jew dixxendenti oħra, kif ukoll il-konjugi, kif ġara f'dan il-każ, il-wirt tiegħu jgħaddi nofs għand it-tfal, u n-nofs l-ieħor għand il-konjugi. Joseph Zammit Field kien diġà sid ta' nofs indiviż ta' din il-proprjetà, u għalhekk bil-mewt ta' martu huwa wiret nofs is-sehem tagħha, sabiex b'hekk l-ishma rispettivi f'din il-proprjetà huma kwantu għal tliet kwarti (3/4) indiviżi favur Joseph Zammit Field, u kwantu għal kwart indiviż (1/4) favur Gabriel Martin Zammit Field, iben il-konjugi Zammit Field. Jirriżulta ppruvat li Virina Zammit Field ilha aktar minn tliet snin mejta, u għalhekk setgħu jinbdew dawn il- proċeduri ai termini tal-artikolu 495A tal-Kodiċi Ċivili. Jirriżulta wkoll li hemm promessa ta' bejgħ fir-rigward tal-proprjetà inkwistjoni, u li Joseph Zammit Field ftiehem ma' terzi għall-bejgħ tal-imsemmija proprjetà versu l-prezz ta' mitejn u ħamsin elf Euro (€250,000). Iben il-konjugi Zammit Field, rappreżentat minn kuraturi deputati f'dawn il-proċeduri, ma wera l-ebda interess la f'dawn il- proċeduri u jidher li lanqas mhuwa jinteressa ruħu sabiex jersaq għall-iffirmar tal-kuntratt relattiv għat-trasferiment tal-proprjetà inkwistjoni, tant li kellhom jinbdew dawn il-proċeduri sabiex il-Qorti tapprova, tawtorizza u tordna l- bejgħ tal-proprjetà mertu ta' din il-kawża, skont it-termini tal-konvenju redatt min-nutar Robert John Rubei fl-1 t'Awwissu, 2017. Tqis illi fis-sena 2004 il-leġiżlatur żied l-artikolu 495A mal-Kodiċi Ċivili bil-għan li jiffaċilita l-bejgħ ta' proprjetà miżmuma in komun għal iżjed minn ċert ammont ta' snin12 permezz ta' proċedura orħos, u iktar spedituża, minn dik ta' kawża għal liċitazzjoni. Dan fl-interess kemm tal-koproprjetarji nfushom, kif 12 Tliet snin skont l-emendi li kienu saru fl-2016 permezz tal-Att XIV tal-2016. Qrati tal-Ġustizzja Paġna 8 minn 11 Rikors Maħluf Nru 607/2018 LM ukoll fl-interess pubbliku li l-proprjetà ma titħalliex vojta b'detriment għal min irid isib negozju jew akkomodazzjoni residenzjali, b'dannu għall-ekonomija tal- pajjiż. Dan barra l-għadd kbir ta' kawżi kważi interminabbli aktarx frott ta' pika jew nuqqas ta' bon sens. L-amministrazzjoni tal-ġustizzja fiż-żminijiet kontemporanji ma timmirax għal rettitudni perfetta fl-applikazzjoni tal-liġi għall-fatti veri. Filwaqt li dan jibqa' l-għan tal-proċedura ċivili, dan irid jiġi bbilanċjat minn għanijiet oħrajn li l-ġustizzja trid tilħaq, bħaż-żmien li jittieħed biex tinqata' kawża, li jrid ikun raġonevoli, u dan huwa jedd fundamentali tal- bniedem – l-aċċess ta' kulħadd għall-ġustizzja – li ma jistax isir jekk l-ispejjeż ikunu kbar iżżejjed għal-litigant inkella għat-taxpayer li jiffinanzja l-apparat ġudizzjarju. Għalhekk kwalunkwe sistema ġudizzjarja hija bilfors kompromess bejn dawn id-diversi għanijiet, kultant konfliġġenti ma' xulxin. l-artikolu 495A tal-Kap. 16 huwa eżemplari eċċellenti ta' dan il- Proprjetà li titħalla mhux maqsuma għal iktar minn tliet snin, tista' tinbiegħ mill-komproprjetarji jkollhom il-maġġoranza tal-ishma b'kundizzjoni waħda suprema: li l-komproprjetarji dissidenti ma jkunux gravement ippreġudikati. Għalhekk mhux biżżejjed li jiġu ppreġudikati, imma jinħtieġ li jkunu gravement ippreġudikati. Hawn il-leġiżlatur qed jagħmilha ċara li anke jekk il-kundizzjonijiet tal-bejgħ ma jkunux ottimali, jew l-aħjar li jistgħu jinġiebu fis-suq, xorta waħda l-bejgħ irid isir, il-linja trid tinqata' u tinqata' malajr. Altrimenti jiġi mminat l-iskop kollu tal-preċitat artikolu 495A tal-Kap 12. Jifdal għalhekk li l-Qorti tistabbilixxi jekk il-bejgħ ta' din il-proprjetà hux sejjer 'gravement jippreġudika' lis-sid tas-sehem minoritarju, li ma wera l-ebda interess f'dawn il-proċeduri jew fit-trasferiment tal-proprjetà mertu ta' din il- Qrati tal-Ġustizzja Paġna 9 minn 11 Rikors Maħluf Nru 607/2018 LM kawża, u li bl-ebda mod ma kkontesta l-prezz mitlub għall-bejgħ ta' din il- proprjetà. Il-perit il-perit Robert Ellul Muscat Spiteri imqabbad minn wieħed mill- banek biex jagħmel valutazzjoni indipendenti fir-rigward ta' din il-proprjetà, wera l-fehma li din tista' tinbiegħ għall-prezz ta' mitejn u tmenin elf Euro (€280,000), li hu tnax fil-mija (12%) aktar mill-prezz mifthiem fuq il-konvenju bejn il-partijiet li ġie ffirmat fl-1 ta' Awwissu, 2017 u li ġie estiż fl-1 ta' Marzu, Ħaż-Żabbardaqqa t'għajn jista' jidher li diskrepanza ta' tnax fil-mija (12%) fil- prezz tal-bejgħ tista' tkun sostanzjali, iżda l-Qorti qieset iċ-ċirkostanzi kollha ta' din il-kawża, l-ishma rispettivi tal-kontendenti fl-imsemmija proprjetà u l- fatt li l-intimat kif rappreżentat f'dawn il-proċeduri assolutament ma wera l- ebda interess u bl-ebda mod ma kkontesta l-prezz mitlub minn missieru għall- bejgħ ta' din il-proprjetà. Għalhekk il-Qorti tqis illi fiċ-ċirkostanzi il-prezz ta' €250,000 li ġie patwit fil-konvenju fl-1 ta' Awwissu, 2017 u li ġie estiż fl-1 ta' Marzu, 2018, għandu jitqies li huwa ġust u li jirrifletti l-valur tal-proprjetà fis- suq u li l-intimat mhux ser isofri xi preġudizzju gravi bil-bejgħ ta' din il- proprjetà għall-prezz mifthiem fl-istess konvenju. Għaldaqstant għar-raġunijiet hawn fuq mogħtija, il-Qorti qiegħda taqta' u tiddeċiedi din il-kawża kif ġej: Tapprova, tawtorizza u tordna l-bejgħ tal-intier tad-dar bin-numru uffiċjali wieħed u tletin (31), fi Triq il-Parroċċa, Ta' Xbiex, Malta, libera u franka, bl-arja sovrastanti tagħha lill-imsemmija Joseph Bugeja Blanshard u Sandra Pace Balzan, u dan versu l-prezz, il-pattijiet u l-kondizzjonijiet Qrati tal-Ġustizzja Paġna 10 minn 11 Rikors Maħluf Nru 607/2018 LM imsemmija fil-konvenju ffirmat quddiem in-nutar Robert John Rubei fl-ewwel (1) ta' Awwissu elfejn u sbatax (2017), kif estiż bl-iskrittura datata l-ewwel (1) ta' Marzu, elfejn u sbatax (2017), u dan ai termini tal-artikolu 495A tal-Kapitolu 16 tal-Liġijiet ta' Malta; Taħtar lin-nutar Malcolm Debarro sabiex fi żmien xahar mil-lum jippubblika l-att tal-bejgħ, u bl-obbligu li javża lill-partijiet kollha bil- lok, data u ħin tal-pubblikazzjoni tal-kuntratt; Taħtar lill-avukat Ismael Rodgers bħala kuratur biex jirrappreżenta lil min mill-komproprjetarji jonqos milli jidher għall-pubblikazzjoni tal- att finali ta' bejgħ; Tidderieġi lin-nutar pubbliku Malcolm Debarro li mir-rikavat tal-bejgħ huwa jqiegħed b'ċedola ta' depożitu taħt l-awtorità ta' din il-Qorti, is- sehem tal-intimat jekk jonqos li jersaq għall-pubblikazzjoni tal-att L-ispejjeż ta' din il-proċedura jitħallsu skont il-kwoti rispettivi tal-partijiet fil- proprjetà inkwistjoni. Qrati tal-Ġustizzja Paġna 11 minn 11